Езра Паунд
Мансардата

Превод от английски: Николай Кънчев, 1993

chitanka.info

Нека съжалим, любима, по-богатите от нас.

Да си спомним,

        че богатите са със слуги, но без приятели,

че ние сме с приятели, но без слуги.

Нека съжалим с теб всички несемейни

        и семейни.

Зората влиза си на пръсти

        като позлатена Павлова,

а аз съм до желаната от мен.

Дори зората не ни носи толкова живот

като този час на светла свежест,

        час на пробуждане до теб.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.